stanford-oval/wikipedia huggingface dataset:
Unescon maailmanperintökohteet Afganistanissa
Bamiyanin laakso

Bamiyanin laakso on historiallisesti merkittävä alue, jossa näkyy taiteen sekä uskonnon kehitys vuosisatojen ajan. Muinainen Baktria, jossa Bamiyanin laakso sijaitsee, oli aikanaan monien kulttuurien kohtaamispaikka. Alueella on nähtävissä buddhalaisia luostarikokonaisuuksia ja pyhäkköjä sekä islamilaiselta ajalta peräisin olevia linnoituksia. Lisäksi paikka muistuttaa kahden suuren Buddhan patsaan tuhosta, Talebanin toimesta vuonna 2001. Tapahtuma herätti laajaa kansainvälistä huomiota.
Afganistanin keskiosissa sijaitseva Bamiyanin laakso on Hindukušin vuoriston ympäröimä. Alue käsittää kahdeksan erillistä historiallista kohdetta. Kallioseinämissä seisoi ennen kaksi vaikuttavaa Buddhan patsasta, mutta niiden tuhon jälkeen jäljellä ovat nähtävillä enää jäännökset. Alueella on myös lukuisia kallioon kaiverrettuja luolia, jotka ovat toimineet aikoinaan buddhalaisina luostareina, kappeleina ja pyhäköinä.
Lars Eric Mattsson

Lars-Eric Mattsson on heavy metal -kitaristi, lauluntekijä ja levytuottaja, joka asuu Godbyssä, Ahvenanmaalla.
Yleistä

Lars-Eric Mattssonin lahjat löysi ensi kertaa Guitar Player Magazine -lehden ja Shrapnel Records -levy-yhtiön edustaja Mike Varney vuonna 1985, ja myöhemmin Mattson sai mahdollisuuden levyttää neljän kappaleen EP:n. Vuonna 1988 julkaistiin Mattsonin debyyttialbumi, Eternity. Muutaman sooloalbumin julkaistuaan hän perusti yhtyeen nimeltä Vision, jonka vuonna 1992 ilmestyneestä samannimisestä debyyttialbumista tuli sangen menestynyt, pääasiassa Japanissa. Seuraavaa albumia ei levytetty, sillä yhtye hajosi. Mattsson perusti Baltimooren laulajan Björn Lodinin kanssa Astral Groove -nimisen yhtyeen, jonka ensimmäinen ja ainoa albumi julkaistiin vuonna 1995.
Vision palasi yhteen vuonna 1996 ja levytti albumin Till the End of Time. Tämän jälkeen Mattsson päätti taas levyttää sooloalbumin. Tuloksena syntyi Obsession, jolla Björn Lodin lauloi. Seuraava albumi, Another Dimension, julkaistiin vuonna 2000 Mattsson-nimen alla. Tämän jälkeen hän on levyttänyt useita sooloalbumeita, kuten myös kolmannen Vision-albumin (On the Edge, 2004).
Sooloalbumien ja Vision-jäsenyyden lisäksi, Mattsson on myös soittanut Book of Reflections ja Condition Red -yhtyeissä (jälkimmäisessä muun muassa Derek Sherinianin kanssa), ja hän on tehnyt myös useita vierailuja muille levyille ja levyttänyt kappaleita tribuuttilevyille.
Mattssonilla on myös oma levy-yhtiö, Lion Music, jonka kautta hän on julkaissut suurimman osan albumeistaan.
Diskografia > Lars-Eric Mattsson

Eternity (1988)
Surrender (1989)
Electric Voodoo (1991)
Obsession (1998)
Earthbound (2005)
Diskografia > Mattsson

Another Dimension (2000)
Power Games (2003)
War (2005)
Dream Child (2008)
Tango (2010)
Diskografia > Vision

Lars-Eric Mattsson's Vision (1992)
Till The End of Time (1997)
The Best Of (2000)
On The Edge (2004)
Diskografia > Condition Red

Condition Red (2000)
Condition Red 2 (2004)
Diskografia > Muut levytykset

Astral Groove - Astral Groove (1995)
Book of Reflections - Book of Reflections (2004)
Aiheesta muualla

Lars-Eric Mattssonin kotisivu
Lion Music
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Airbus A310

| Airbus A310 |
| --- | --- |
 Royal Jordanian Airbus A310-300 -matkustajakone.
Tyyppi:  liikennelentokone
Valmistaja:  Airbus|EADS (Airbus S.A.S.)
Ensilento:  3. huhtikuuta 1982
Esitelty:  huhtikuussa 1983 (Air France)
Tila:  Käytössä
Pääkäyttäjät:  FedEx Express Air Transat Air India Pakistan International Airlines
Valmistusmäärä:  255 
Valmistusvuodet:  1983–1998
Muunnelmat:  A310 MRTT CC-150 Polaris
Airbus A310 on laajarunkoinen, kaksimoottorinen, keskipitkän kantaman suihkukone, jonka on valmistanut Airbus. A310 on A300:sta kehitetty, rungoltaan hieman lyhyempi konetyyppi.
Teknisiä tietoja

| 0 | 1 | 2 |
| --- | --- | --- |
|  | A310-200 | A310-300 |
Matkustajia max (1 luokka): 280
Matkustajia (2 luokkaa): 220
| Maksimi lentoonlähtöpaino kg | 142 000 kg | 150 000 kg (opt. 164 000 kg) |
| Maksimi lentokantama km | 7 982 (opt. 9 580) | 10 700 |
Suurin nopeus km/h: 897
Pituus m: 46,66
Siipien kärkiväli m: 43,89
Korkeus m: 15,80
Moottorit 2 kpl: CF6-80C2A2 (238 kN) tai CF6-80C2A8 (262,4 kN) tai PW4152 (231,2 kN) tai PW4156 (249,1 kN)
Aiheesta muualla

Kuvia tai muita tiedostoja aiheesta Airbus A310 Wikimedia Commonsissa
Air Transatin Airbus A310:n matkustamo
TAP Air Portugalin Airbus A310:n ohjaamo
Katharina Hennig

| Katharina Hennig |
| --- | --- |
 Katharina Hennig, 2022
Henkilötiedot
Syntynyt: 14. kesäkuuta 1996 (ikä 28) Annaberg-Buchholz, Saksa
Kansalaisuus:   Saksa
Uran tiedot
Seura:  WSC Ergebirge Oberwiesenthal
Laji:  maastohiihto
Maailmancup
Kaudet:  2016-
Voitot:  1
Palkintokorokkeella:  11 
 Tietolaatikko päivitetty 9.3.2024 
| Mitalit> Maa:   Saksa.Naisten maastohiihto. Olympialaiset  | Mitalit> Maa:   Saksa.Naisten maastohiihto. Olympialaiset  | Mitalit> Maa:   Saksa.Naisten maastohiihto. Olympialaiset  | Maa:   Saksa> Naisten maastohiihto. |
| --- | --- | --- | --- |
|  Kultaa | Peking 2022 |  parisprintti (p) |  |
|  Hopeaa | Peking 2022 |  4×5 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Planica 2023 | 4×5 km viesti |  |
|  Pronssia | Trondheim 2025 | 4x7,5 km viesti |  |
Katharina Hennig (s. 14. kesäkuuta 1996) on saksalainen maastohiihtäjä ja parisprintin olympiavoittaja.
Osallistuminen nuorten kisoihin

Euroopan nuorten olympiafestivaaleilla vuonna 2013 Hennig saavutti Saksan joukkueen mukana hopeaa sekaviestissä. Hän oli neljäs sekä 5 kilometrin perinteisen hiihtotavan kilpailussa että 7,5 kilometrin vapaan hiihtotavan kilpailussa. Nuorten MM-kisoissa hän saavutti hopeaa 10 kilometrin vapaan hiihtotavan kilpailussa Râșnovissa 2016 ja pronssia viestijoukkueen mukana sekä Liberecissä 2013 että Almatyssa 2015.
Osallistuminen arvokisoihin

Lahden MM-kilpailuissa 2017 Hennig sijoittui yhdistelmäkilpailussa kymmenenneksi, vapaan hiihtotavan 30 kilometrin yhteislähtökilpailussa 18:nneksi, perinteisen 10 kilometrillä 26:nneksi sekä viestissä kuudenneksi hiihdettyään avausosuuden. Pyeongchangin olympialaisissa 2018 hän sijoittui perinteisen 30 kilometrin yhteislähtökilpailussa 19:nneksi, yhdistelmäkilpailussa 22:nneksi, perinteisen hiihtotavan sprintissä 27:nneksi sekä viestissä kakkososuuden hiihtäjänä kuudenneksi. Seefeldin MM-kilpailuissa 2019 hän oli 10 kilometrin perinteisen hiihtotavan kilpailussa 11:s, 15 kilometrin yhdistelmäkilpailussa 16:s, 30 kilometrin vapaalla 21:s sekä viestissä neljäs.
Oberstdorfin MM-kilpailuissa 2021 hän sijoittui perinteisen sprintissä 27:nneksi, yhdistelmäkilpailussa 29:nneksi ja viestissä viidenneksi. Pekingin olympialaisissa 2022 hän voitti perinteisen parisprintin olympiakultaa yhdessä Victoria Carlin kanssa. Lisäksi hän saavutti 4 × 5 kilometrin viestissä toisen osuuden hiihtäjänä hopeaa sekä sijoittui 10 kilometrin perinteisen hiihtotavan kilpailussa viidenneksi ja 15 kilometrin yhdistelmäkilpailussa 15:nneksi. Planican MM-kilpailuissa 2023 hän hiihti toisen osuuden Saksan hopeaa saavuttaneessa viestijoukkuessa. Lisäksi hän oli yhdistelmäkilpailussa neljäs, 30 kilometrin perinteisen hiihtotavan yhteislähtökilpailussa seitsemäs ja 10 kilometrin vapaan hiihtotavan kilpailussa yhdestoista. Trondheimin MM-kilpailuissa 2025 hän sijoittui 10 kilometrin perinteisen hiihtotavan kilpailussa seitsemänneksi, perinteisen parisprintissä kuudenneksi ja saavutti viestissä pronssia.
Osallistuminen maailmancupiin

Hennig kilpaili maastohiihdon maailmancupissa ensimmäisen kerran Nové Měston viestissä tammikuussa 2016. Ensimmäiset maailmancupin pisteensä hän saavutti marraskuussa 2016 oltuaan Rukan 10 kilometrin perinteisen hiihtotavan kilpailussa 27:s. Kymmenen parhaan joukkoon hän sijoittui ensimmäisen kerran oltuaan kymmenes Tour de Skihin 2018−2019 kuuluneessa Toblachin 10 kilometrin vapaan hiihtotavan kilpailussa. Ensimmäisen palkintosijansa hän saavutti oltuaan kolmas Val di Fiemmen 10 kilometrin perinteisen hiihtotavan yhteislähtökilpailussa Tour de Skillä 2019−2020. Kiertueen lopputuloksissa hän oli kahdeksas.
Tammikuussa 2021 Hennig sijoittui toiseksi Tour de Skin Val di Fiemmen kymmenen kilometrin perinteisen hiihtotavan yhteislähtökilpailussa. Tour de Skin kokonaiskilpailussa hän oli jälleen kahdeksas. Kaudella 2021-2022 Henning sijoittui kolmanneksi Rukan 10 kilometrin perinteisen hiihtotavan väliaikalähtökilpailussa. Kaudella 2022−2023 Hennig sijoittui kolmanneksi Rukan 10 kilometrin perinteisen hiihtotavan väliaikalähtökilpailussa. Lillehammerin 10 kilometrin vapaan hiihtotavan kilpailussa hän sijoittui toiseksi. Hän saavutti ensimmäisen osakilpailuvoittonsa Tour de Skihin kuuluneessa Val di Fiemmen 15 kilometrin perinteisen hiihtotavan yhteislähtökilpailussa. Tourin kokonaiskilpailussa hän oli viides. Hän sijoittui toiseksi Falunin 10 kilometrin perinteisen hiihtotavan kilpailussa ja kolmanneksi Lahden 20 kilometrin perinteisen yhteislähtökilpailussa. Maailmancupin kokonaiskilpailussa hän oli seitsemäs. Kaudella 2023–2024 hän sijoittui Tour de Skillä Val di Fiemmen 15 kilometrin perinteisen hiihtotavan yhteislähtökilpailussa kolmanneksi. Oberhofin 20 kilometrin perinteisen hiihtotavan yhteislähtökilpailussa toiseksi. Hän sijoittui kolmanneksi Oslon 50 kilometrin perinteisen hiihtotavan yhteislähtökilpailussa.
Maailmancupin viestissä Hennig on kuulunut toiseksi sijoittuneeseen joukkueeseen Ulricehamnissa tammikuussa 2017 ja parisprintissä hän on sijoittunut kuudenneksi Elisabeth Schichon kanssa Dresdenissä tammikuussa 2018.
Jättisolukasvain

Jättisolukasvain on hyvänlaatuinen kasvain, joka yleensä esiintyy nuorilla henkilöillä. Se on luuta syövyttävä kasvain, joka hoidetaan leikkauksella. Mikäli leikkauksessa ei saada koko kasvainta poistettua, se kasvaa hyvin nopeasti takaisin. Onnistuneesta leikkauksesta huolimatta kasvain saattaa joka tapauksessa kasvaa uudelleen joko samaan paikkaan tai muualle.
Pelicansin SM-liigakausi 2014–2015

| Pelicans kaudella 2014–2015 |
| --- | --- |
Runkosarjassa:  12.
Lopullinen sijoitus:  12.
Kausi:  16 – 14 – 30
Koti:  11 – 9 – 10
Vieras:  5 – 5 – 20
Tehdyt maalit:  125
Päästetyt maalit:  166
Joukkue
Toimitusjohtaja:  Ilkka Kaarna
Urheilutoimenjohtaja:  Mika Saarinen
Päävalmentaja:  Tomi Lämsä
Kapteeni:  Juha Leimu
Varakapteenit:  Jan Latvala Tommi Paakkolanvaara Juhani Tyrväinen
Kotiareena:  Isku-areena
Yleisökeskiarvo:  3 375
Tilastojen kärjessä
Maalit:   Tommi Paakkolanvaara (13)
Syötöt:   Tyler Redenbach (23)
Pisteet:   Michal Řepík (31)
Jäähyt:   Taavi Vartiainen (91 min)
Plus/miinus:   Jan Latvala (+7)
Voitot:   Janne Juvonen (12)
Päästettyjen maalien keskiarvo:   Jere Myllyniemi (2,43)
Pelicansin SM-liigakausi 2014–2015 on jääkiekkoseura Pelicansin 29. kausi jääkiekon SM-liigassa ja 36. kausi Suomen jääkiekon korkeimmalla sarjatasolla. Pelicansin edellinen kausi päättyi runkosarjassa sijalle kahdeksan ja lopulta pudotuspelien jälkeen sijalle seitsemän.
Lähtökohdat kauteen > Edellinen kausi ja ennusteet

Edellinen kausi oli päättynyt Pelicansin osalta pudotuspeleissä puolivälierissä tappioon Tapparalle. Runkosarjassa Pelicans oli kahdeksas, saaden 92 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut Pelicansille mitalia. Paras runkosarjasijoitus oli yhdeksäs sija, johon Pelicansin ennakoi sijoittuvan sekä Helsingin Sanomien että MTV Sportin toimittajat. Jatkoaika.comin toimittaja ennakoi Pelicansin vaihtavan ensimmäisenä valmentajaa kesken kauden.
Jääkiekkolehti listasi ennen kauden alkua liigan 50 paras pelaajaa. Pelicansin parhaaksi arvioitiin hyökkääjä Vili Sopanen, joka oli listalla sijalla 27. Muita Pelicansin pelaajia listalla olivat maalivahti Jere Myllyniemi (33.) ja puolustaja Juha Leimu (42.).
Lähtökohdat kauteen > Pelaajavaihdokset

Pelicans menitti maalintekovoimastaan viime kauteen verrattuna 46,7 pronsettia eli lähteneet pelaajat tekivät yhteensä 71 maalia. Viime kauteen verrattuna viisi seuraa menetti Pelicansia vähemmän maalitekovoimaansa. Lähteneistä pelaajista eniten maaleja oli tehnyt Timo Pärssinen ja Radek Smoleňák.
Ennen kauden alkua Pelicansista lähti 11 pelaajaa, joista yksi oli maalivahti, kaksi puolustajia ja kahdeksan hyökkääjiä. KHL:ään siirtyi kaksi ja muihin liigaseuroihin kaksi. Pelicansiin siirtyi ennen kauden alkua maalivahti, kaksi puolustajaa ja viisi hyökkääjää. Saapuneista pelaajista yksi tuli muista SM-liigaseuroista.
Talous

| 0 | 1 | 2 | 3 |
| --- | --- | --- | --- |

|  | 2014–15 | Edellinenkausi | Liigan keskiarvo |
TULOT
| Pääsyliput | 1 550 000  | 1 600 000 | 1 731 142 |
| Markkinointi | 2 750 000  | 2 800 000 | 3 082 000 |
| Muut | 2 100 000  | 2 100 000 | 1 666 285 |
| Tulobudjetti yhteensä | 6 400 000  | 6 500 000 | 6 479 429 |
KULUT
| Pelaajien palkat | 2 100 000  | 2 500 000 | 2 276 500 |
| Kulubudjetti yhteensä | 6 300 000  | 6 400 000 | 6 357 143 |
MUUT
| Tulostavoite | +100 000  | +100 000 | +105 571 |
| Yleisötavoite | 4 050  | 4 200 | 4 615 |
Kauteen lähdittäessä Pelicansin pelaajabudjetti oli 2,1 miljoonaa euroa. Pelicansin pelaajabudjetti oli liigan viidenneksi pienin: ainoastaanVaasan Sport, Hämeenlinnan Pallokerho, Tampereen Ilves, Saimaan Pallo ja Porin Ässät käyttivät pelaajakuluihin vähemmän rahaa. Pelaajien palkat mukaan luettuna Pelicansin kulubudjetti oli 6 300 000 euroa, mikä oli liigan seitsemänneksi suurin. Kaikkien SM-liigaseurojen yhteinen kulubudjetti oli 89 000 000 euroa.
Pelicansin tulobudjetti oli 6,4 miljoonaa euroa. Tämä oli myöskin liigan seitsemänneksi suurin. Markkinointitulot toivat Pelicansille 2,75 miljoonaa euroa, pääsylipputulot 1,55 miljoonaa ja muut tulot 2,1 miljoonaa euroa. Lipputulot olivat viidenneksi ja markkinointi tulot seitsemänneksi huonoimmat, mutta muut tulot sen sijaan neljänneksi suurimmat.
Pelicansin tulostavoite oli 100 000 euroa. Nollatulokseen pyrkineiden HIFK:n, JYP:in, Lukon ja Turun Palloseuran lisäksi ainoastaan Tapparan ja Ässien tulostavoite oli huonompi. Liigaseurojen tulostavoite oli yhteensä lähes 1,5 miljoonaa euroa.
Pelicansilla oli kauteen lähtiessä pitkäaikaista velkaa 142 000 euroa, mutta velkaa oltiin lyhennetty edellisellä kaudella 48 000 euroa. Edellisellä tilikaudella Pelicans oli kuitenkin tehnyt 50 000 euron tappiot. Seuran johtamisen sekavuudesta on myös esitetty huolia.
Tilastot ja luettelot > Runkosarjan sarjataulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 | Kärpät  | 60 |  31  |  9  |  4  |  16  |  167  |  126  | +41 | 115 |
| 2 | Tappara  | 60 |  28  |  7  |  8  |  17  |  155  |  123  | +32 | 106 |
| 3 | Lukko  | 60 |  24  |  7  |  17 |  12  |  163  |  147  | +16 | 103 |
| 4 | JYP  | 60 |  28  |  5  |  8  |  19  |  174  |  151  | +23 | 102 |
| 5 | Blues  | 60 |  25  |  11 |  3  |  21  |  166  |  149  | +17 | 100 |
| 6 | KalPa  | 60 |  25  |  8  |  6  |  21  |  134  |  115  | +19 | 97 |
| 7 | HIFK  | 60 |  24  |  9  |  6  |  21  |  177  |  150  | +27 | 96 |
| 8 | SaiPa  | 60 |  23  |  9  |  7  |  21  |  151  |  146  | +5 | 94 |
| 9 | Ässät  | 60 |  23  |  6  |  9  |  22  |  151  |  143  | +8 | 90 |
| 10 | Ilves  | 60 |  24  |  5  |  6  |  25  |  150  |  161  | -11 | 88 |
| 11 | HPK  | 60 |  15  |  12 |  7  |  26  |  143  |  165  | -22 | 76 |
| 12 | Pelicans  | 60 |  16  |  6  |  8  |  30  |  125  |  166  | -41 | 68 |
| 13 | TPS  | 60 |  17  |  3  |  8  |  32  |  122  |  172  | -50 | 65 |
| 14 | Sport  | 60 |  15  |  5  |  5  |  35  |  121  |  185  | -64 | 60 |
Kalevan Pallon SM-liigakausi 2014–2015

| KalPa kaudella 2014–2015 |
| --- | --- |
Runkosarjassa:  6.
Lopullinen sijoitus:  6.
Kausi:  25 – 14 – 21
Koti:  17 – 6 – 7
Vieras:  8 – 8 – 14
Tehdyt maalit:  134
Päästetyt maalit:  115
Joukkue
Toimitusjohtaja:  Toni Saksman
Urheilutoimenjohtaja:  Kimmo Kapanen
Päävalmentaja:  Pekka Virta
Kapteeni:  Mikko Jokela
Varakapteenit:  Jussi Timonen Jukka Voutilainen
Kotiareena:  Data Group -areena
Yleisökeskiarvo:  3 441
Tilastojen kärjessä
Maalit:   Janne Keränen (18)
Syötöt:   Michal Birner (21)  Jaakko Rissanen (21)
Pisteet:   Michal Birner (36)
Jäähyt:   Janne Kolehmainen (94 min)
Plus/miinus:   Jussi Timonen (+14)  Jukka Voutilainen (+14)
Voitot:   Eero Kilpeläinen (12)
Päästettyjen maalien keskiarvo:   Andy Chiodo (1,61)
Kalevan Pallon SM-liigakausi 2014–2015 on jääkiekkoseura KalPan 23. kausi jääkiekon SM-liigassa ja 27. kausi Suomen jääkiekon korkeimmalla sarjatasolla. KalPan edellinen kausi päättyi runkosarjan viimeiseen sijaan. Edellisen kerran KalPan loppusijoitus on ollut niin huono kauden 2006–2007 päätyttyä.
Lähtökohdat kauteen > Edellinen kausi ja ennusteet

Edellinen kausi oli päättynyt KalPan osalta runkosarjan 14. sijaan eli viimeiseksi. KalPa sai runkosarjassa vain 51 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittaja ei ennakoinut KalPaa mitaleille. Paras runkosarjasijoitus oli kymmenes sija, johon KalPan ennakoi sijoittuvan  Iltalehden, Urheilusanomien ja Yle Puheen toimittajat.
Jääkiekkolehti listasi ennen kauden alkua liigan 50 paras pelaajaa. KalPan parhaaksi arvioitiin hyökkääjä Jukka Voutilainen, joka oli listalla sijalla 36. Voutilainen oli ainoa listalle päässyt KalPan pelaaja.
Lähtökohdat kauteen > Pelaajavaihdokset

KalPa menitti maalintekovoimastaan viime kauteen verrattuna 59,6 pronsettia eli lähteneet pelaajat tekivät yhteensä 59 maalia. Viime kauteen verrattuna ainoastaan Espoo Blues menetti enemmän maalitekovoimaansa. Lähteneistä pelaajista eniten maaleja oli tehnyt Kalle Kerman.
Ennen kauden alkua KalPasta lähti 15 pelaajaa, joista kaksi oli maalivahteja, yksi puolustaja ja 12 hyökkääjiä. NHL:ään siirti kaksi ja muihin liigaseuroihin neljä. Sami Kapanen lopetti uransa edelliseen kauteen. KalPaan siirtyi ennen kauden alkua kaksi maalivahtia, kaksi puolustajaa ja kahdeksan hyökkääjää. Saapuneista pelaajista kuusi tuli muista SM-liigaseuroista.
Talous

| 0 | 1 | 2 | 3 |
| --- | --- | --- | --- |

|  | 2014–15 | Edellinenkausi | Liigan keskiarvo |
TULOT
| Pääsyliput | 1 750 000  | 2 050 000 | 1 731 142 |
| Markkinointi | 2 530 000  | 2 500 000 | 3 082 000 |
| Muut | 2 720 000  | 2 450 000 | 1 666 285 |
| Tulobudjetti yhteensä | 7 000 000  | 7 000 000 | 6 479 429 |
KULUT
| Pelaajien palkat | 2 260 000  | 2 400 000 | 2 276 500 |
| Kulubudjetti yhteensä | 6 878 000  | 6 900 000 | 6 357 143 |
MUUT
| Tulostavoite | +122 000  | +100 000 | +105 571 |
| Yleisötavoite | 3 500  | 4 050 | 4 615 |
Kauteen lähdittäessä KalPan pelaajabudjetti oli 2,26 miljoonaa euroa. KalPan pelaajabudjetti oli liigan keskitasoa, sillä seitsemän seuraa käytti vähemmän rahaa pelaajakuluihin kuin KalPa. Pelaajien palkat mukaan luettuna KalPan kulubudjetti oli 6 878 000 euroa, mikä oli liigan kuudenneksi suurin. Kaikkien SM-liigaseurojen yhteinen kulubudjetti oli 89 000 000 euroa.
KalPan tulobudjetti oli 7 miljoonaa euroa. Tämä oli liigan viidenneksi suurin, sillä vain HIFK:lla, Kärpillä, Lukolla ja JYPillä oli suurempi tulobudjetti kuin KalPalla. Markkinointitulot toivat KalPalle 2,7 miljoonaa euroa, pääsylipputulot 1,75 miljoonaa ja muut tulot 2,72 miljoonaa euroa. Muut tulot olivat liigan toiseksi korkeimmat, mutta sen sijaan markkinointitulot olivat Saimaan Pallon ja Porin Ässien jälkeen liigan pienimmät.
KalPan tulostavoite oli 122 000 euroa. Nollatulokseen pyrkivät HIFK, JYP, Rauman Lukko ja Turun Palloseura. KalPaa parempaan tulostavoitteeseen pyrki viisi seuraa. Liigaseurojen tulostavoite oli yhteensä lähes 1,5 miljoonaa euroa.
KalPalla oli kauteen lähtiessä pitkäaikaista velkaa 425 000 euroa. Edellisellä kaudella velkaa oli tullut 20 000 euroa lisää. Edellisen tilikauden tuloskin oli ollut 296 000 euroa tappiollinen
Talous > Runkosarjan sarjataulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 | Kärpät  | 60 |  31  |  9  |  4  |  16  |  167  |  126  | +41 | 115 |
| 2 | Tappara  | 60 |  28  |  7  |  8  |  17  |  155  |  123  | +32 | 106 |
| 3 | Lukko  | 60 |  24  |  7  |  17 |  12  |  163  |  147  | +16 | 103 |
| 4 | JYP  | 60 |  28  |  5  |  8  |  19  |  174  |  151  | +23 | 102 |
| 5 | Blues  | 60 |  25  |  11 |  3  |  21  |  166  |  149  | +17 | 100 |
| 6 | KalPa  | 60 |  25  |  8  |  6  |  21  |  134  |  115  | +19 | 97 |
| 7 | HIFK  | 60 |  24  |  9  |  6  |  21  |  177  |  150  | +27 | 96 |
| 8 | SaiPa  | 60 |  23  |  9  |  7  |  21  |  151  |  146  | +5 | 94 |
| 9 | Ässät  | 60 |  23  |  6  |  9  |  22  |  151  |  143  | +8 | 90 |
| 10 | Ilves  | 60 |  24  |  5  |  6  |  25  |  150  |  161  | -11 | 88 |
| 11 | HPK  | 60 |  15  |  12 |  7  |  26  |  143  |  165  | -22 | 76 |
| 12 | Pelicans  | 60 |  16  |  6  |  8  |  30  |  125  |  166  | -41 | 68 |
| 13 | TPS  | 60 |  17  |  3  |  8  |  32  |  122  |  172  | -50 | 65 |
| 14 | Sport  | 60 |  15  |  5  |  5  |  35  |  121  |  185  | -64 | 60 |
Tapparan SM-liigakausi 2014–2015

| Tappara kaudella 2014–2015 |
| --- | --- |
Runkosarjassa:  2.
Lopullinen sijoitus:  2.
Kausi:  28 – 15 – 17
Koti:  15 – 9 – 6
Vieras:  13 – 6 – 11
Tehdyt maalit:  155
Päästetyt maalit:  123
Joukkue
Toimitusjohtaja:  Mikko Leinonen
Urheilutoimenjohtaja:  –
Päävalmentaja:  Jussi Tapola
Kapteeni:  Jukka Peltola
Varakapteenit:  Jan-Mikael Järvinen Markus Kankaanperä Tuukka Mäntylä
Kotiareena:  Tampereen jäähalli
Yleisökeskiarvo:  5 223
Tilastojen kärjessä
Maalit:   Olli Palola (29)
Syötöt:   Kristian Kuusela (32)
Pisteet:   Olli Palola (49)
Jäähyt:   Josh Green (97 min)  Markus Kankaanperä (97 min)
Plus/miinus:   Kristian Kuusela (+19)
Voitot:   Juha Metsola (26)
Päästettyjen maalien keskiarvo:   Juha Metsola (1,91)
Tapparan SM-liigakausi 2014–2015 on jääkiekkoseura Tapparan 40. kausi jääkiekon SM-liigassa ja 72. kausi Suomen jääkiekon korkeimmalla sarjatasolla. Tappara edellinen kausi päättyi runkosarjassa sijalle kaksi ja lopulta pudotuspelien jälkeen hopeamitaliin. Kyseessä oli Tapparan toinen peräkkäinen hopeamitali.
Lähtökohdat kauteen > Edellinen kausi ja ennusteet

Edellinen kausi oli päättynyt Tapparan osalta loppuotteluissa tappioon Oulun Kärpille. Runkosarjassa Tappara oli toinen, saaden 116 pistettä. Kyseessä oli Tapparan yhden kauden piste-ennätys.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Ainoastaan Helnsingin Sanomien Heikki Miettinen ennakoi Tapparalle mestaruutta. Lisäksi Iltalehden toimittaja ennakoi Tapparalle pronssista mitalia. Helsingin Sanomien Miettinen ennakoi Tapparan voittavan myös runkosarjan. Neljä toimittajaa ennakoi Olli Palolan olevan runkosarjan paras maalintekijä ja kolme toimittajaa ennakoi David Kolomatiksen olevan liigan paras puolustaja.
Jääkiekkolehti listasi ennen kauden alkua liigan 50 paras pelaajaa. Tapparan parhaaksi arvioitiin hyökkääjä Palola, joka oli listalla sijalla neljä. Muita Tapparan pelaajia listalla olivat puolustaja Tuukka Mäntylä (8.), maalivahti Juha Metsola (18.), hyökkääjä Kristian Kuusela (20.). hyökkääjä Pekka Jormakka (23.), hyökkääjä Josh Green (25.), puolustaja Markus Kankaanperä (30.), hyökkääjä Jan-Mikael Järvinen (31.) ja puolustaja Kolomatis (46.).